**MESTSKÉ ZASTUPITEĽSTVO MESTA BREZNA**

**5. apríl 2023**

**dôvodová správa**

**Číslo poradia: 6**

Návrh VZN, ktorým sa mení a dopĺňa Všeobecne záväzné nariadenie mesta Brezno číslo 18/2019 o parkovaní motorových vozidiel a určení stanovíšť Taxi služby na území mesta Brezno v znení neskorších zmien a doplnkov

Dôvodom vypracovania návrhu predloženého všeobecne záväzného nariadenia mesta (ďalej len „nariadenie“) je potreba vykonania doplnenia a úpravy v obsahu súčasne platného VZN č. 18/2019 o parkovaní motorových vozidiel a určení stanovíšť Taxi služby na území mesta Brezno v znení neskorších zmien a doplnkov

**Článok I.**

1. V **§ 3 ods. 3** sa **dopĺňa text** v znení:

*„pís. f) osobným motorovým vozidlám s prívesným vozíkom , ktorých celková dĺžka prevyšuje 5,1 m.“*

Dôvodom tejto zmeny je zamedziť parkovanie uvedeným vozidlám na verejnom priestranstve na území mesta Brezno.

1. V **§ 5 ods.1** sa **dopĺňa text** v znení:

„ *Prílohou k žiadosti je doklad preukazujúci vlastnícky alebo iný užívací vzťah k vozidlu (kópia technického preukazu).“*

Dôvodom tejto zmeny je doplnenie žiadosti tak, aby bolo možné na vyhradené parkovacie miesto umiestniť len motorové vozidlo ku ktorému má žiadateľ vlastnícky alebo iný vzťah, podľa §5 ods. 2, tohto nariadenia.

1. V **§ 5** sa **vypúšťa bod 17.** v celom rozsahu.

Dôvodom tejto zmeny je novela zákona č. 56/2012 o cestnej doprave, platná od 01.06.2022, podľa ktorej prevádzkovateľ TAXI služby nemá túto povinnosť.

**4**. V  **§ 9 ods. 2** sa časť textu :

„Sobota v čase od 6.00 hod.-14.00 hod., Nedeľa, sviatok bez vyhradenia času a bez úhrady“ **nahrádza textom:**

*„ Sobota, nedeľa, sviatok bez vyhradenie času a úhrady.“*

**5.** V **§ 9 ods. 3** sa sadzba 0,60 €/hod. **nahrádza sadzbou *1,00 €/hod.***

**6.** V **§ 9 ods. 5** sa sadzba 0,50 €/hod. **nahrádza sadzbou *1,00 €/hod*.** a **dopĺňa sa text** v znení:

*„Prvých 10 minút od vstupu vozidla na parkovisko je bez úhrady parkovného.“*

**7.** V  **§ 9 ods. 7** sa časť textu:

Sobota v čase od 6.00 hod.- 14.00 hod., Nedeľa, sviatok, bez vyhradenia času a bez úhrady

**nahrádza textom:**

*„Sobota, nedeľa, sviatok bez vyhradenie času a úhrady.“*

**8.** V **§ 9 ods. 8** sa sadzba 0,40 €/hod**. nahrádza sadzbou *1,00 €/hod.***

**9.** V **§ 15 ods. 1 sa mení tabuľková časť textu** nasledovne:

|  |  |  |
| --- | --- | --- |
| *Tarifné pásmo* | *Základná cena parkovania za 1 hodinu* | *Doba povinnosti úhrady* |
| *A* | *1,00 €* | *Od 06:00 do 18:00* |
| *B* | *1,00 €* | *Od 0:00 do 24:00* |
| *C* | *1,00 €* | *Od 06:00 do 18:00* |

**10**. V **§ 15 od. 3** sa doterajší text v celom rozsahu **nahrádza znením:**

*„V tarifnom pásme B - Centrálne parkovisko na Ul. Hradby je prvých 10 minút bezplatných a po ich uplynutí je každá aj začatá hodina parkovania spoplatnená sadzbou 1,00 € hod. podľa ods. 1 tohto článku, najviac však 8,00 € za jeden kalendárny deň.“*

**11.** V **§ 17 ods. 1** sa doterajšie znenie v celom rozsahu **nahrádza znením:**

*„1. Cena parkovacej karty sa určuje takto:*

|  |  |
| --- | --- |
| *ABONENTSKÁ parkovacia karta* | |
| *Tarifné pásmo* | *Ročná cena za abonentskú kartu v EUR* |
| *A* | *500,- €* |
| *B* | *400,- €* |
| *C* | *300,- €* |

*Uvedené ceny sú vrátane DPH.*

|  |  |
| --- | --- |
| *REZIDENTSKÁ karta podnikateľ* | |
| *Tarifné pásmo* | *Ročná cena za rezidentskú kartu podnikateľ v EUR* |
| *A* | *500,- €* |
| *B* | *400,- €* |
| *C* | *300,- €* |

*Uvedené ceny sú vrátane DPH.*

|  |  |
| --- | --- |
| *PARKOVACIA karta podnikateľa poskytujúceho ubytovacie služby* | |
| *Tarifné pásmo* | *Ročná cena za kartu v EUR* |
| *A, B, C* | *500,- €* |

Dôvodom týchto zmien je úprava sadzieb za parkovanie motorového vozidla na platených parkovacích miestach a úprava sadzby za vydanie príslušnej parkovacej karty.

Možnosť parkovania na platených parkovacích miestach počas celého víkendu.

**12**. V **§ 18** sa **vypúšťa ods. 2** v celom rozsahu.

Dôvodom tejto zmeny je novela zákona č. 56/2012 o cestnej doprave, platná od 01.06.2022, podľa ktorej prevádzkovateľ TAXI služby nemá túto povinnosť.

**13.** V **§ 19 bod 1.**  sa doterajšie znenie **nahrádza znením:**

*„ Mesto vo svojom územnom obvode vymedzuje lokality pre zriadenie trvalých stanovíšť taxislužby v zmysle § 18 ods. 2 pís. a) v rozsahu:*

1. *Pamiatková zóna mesta*

*- Námestie gen. M. R. Štefánika - 4 miesta*

*- Ul. Boženy Němcovej - 2 miesta*

*B) Mimo pamiatkovej zóny mesta*

*- Štvrť L. Novomeského- Aréna Brezno - 2 miesta“*

Dôvodom tejto zmeny je, rozšírenie počtu stanovíšť TAXI na Námestí gen. M. R. Štefánika o jedno miesto na Námestí gen. M. R. Štefánika, juhozápadný roh pri OD COOP Jednota.

**14*.*** V**§ 23**sa **vypúšťa ods. 4** v celom rozsahu.

Dôvodom tejto zmeny je, možnosť kontroly začiatku parkovania a platnosti doby úhrady za parkovanie.

Táto zmena sa netýka podľa §15 ods. 3 parkovania na centrálnom parkovisku na ul. Hradby, kde bude prvých 10 minút zdarma z dôvodu dovozu a odvozu pacientov k/od lekárovi cez centrálne parkovisko Hradby.